钦定古今图书集成/明伦汇编/官常典/第649卷 > 孟仿
## 钦定古今图书集成/明伦汇编/官常典/第649卷 > 孟仿

按《武昌县志》：仿，字思哲，号见庭，武昌人。中嘉靖三十
一年壬子乡试，授兴安令。邑治猺，民杂处，猺旧无弟
子员，公蠲溢羡千金，请于督学，增设猺庠，卷面得书
“猺”字，取附于庠，以阴易其俗而雅化之。邑偶旱，借溉
河水，值大姓为梗，公谕众偿之，仍贷其赋。渠成，灌救
数万顷，士民感悦，号所濬为“孟公塘。”擢贵州镇宁州
牧，不就而归。